[Meeste gelees] Top 10 van tegnologie vir 2015Elon Musk by ‘n beraad in 2013 Foto: Heisenberg Media – Flickr: Elon Musk – The Summit 2013 via Wikimedia Commons Van die verwoestende asteroïed wat glo die Aarde sou getref het, Facebook-foefies en slim wenke wanneer ŉ jy wa met vakansie sleep tot hoe om jou kopligte met tandepasta te restoureer – hier is die top 10 tegnologiestories wat in 2015 op Maroela Media verskyn het. Elon Musk, uitvoerende hoof van Tesla, meen dit sal binnekort, en vinniger as wat mens verwag, onwettig wees vir enige gemiddelde persoon om ŉ motor te bestuur. ŉ Enkelma (27 j.) van Texas in Amerika is haar pos by ŉ dagsorgsentrum kwyt nog voordat sy kon begin werk, te wyte aan ŉ inskrywing wat sy op Facebook gemaak het. ŉ Nuwe kenmerk van iOS 9 kan gebruikers, met beperkte dataplanne, duisende rande uit die sak jaag as hulle dit nie afskakel nie. ŉ Gerug oor Facebook wat met privaatheidverstellings en kopiereg verband hou, haal talle gebruikers van dié gewilde sosialemediawebwerf oor om ŉ spesifieke plasing daaroor te doen, al is dit onwaar. Hierdie video bied ŉ oorsig van die grootste flaters wat mense begaan wat ŉ motor se enjin kan beskadig. Is jou motor se kopligte dof en glansloos? Nou kan jy dit maklik opknap met ŉ bietjie tandepasta! Nasa het in ’n seldsame reaksie op volgehoue gerugte dat die aarde binnekort deur ’n aard-verwoestende asteroïed getref gaan word, die storie ontken. Al ooit gewonder wat gebeur met lêers wat jy op ŉ rekenaar uitvee en of daai inligting ooit weer herwin kan word? Die vakansie is om die draai en die woonwa en sleepwaentjie word geesdriftig gepak. Hierdie artikel verduidelik watter lisensiekode op jou rybewys moet wees alvorens jy ’n woonwa of sleepwa mag sleep. Die tweede volmaan in een maand kan vanaand, 31 Julie 2015, gesien word. In die volksmond staan dit bekend as ‘n “blou maan”. Kyk wat is alles meeste gelees op Maroela Media.